تغيرت احوال المسرح و ادارته اللى كان نهض بيها عديدون, الى ان قامت ثورة يوليه 1952, و التفتت لاهميه الفنون, فتولى ادارة المسرح احمد حمروش الضابط السابق اللى ما فقدش انتماءه لحركة الضباط الاحرار, و المثقف اللى ليه دور لا ينكر فى اشاعة ثقافه ثوريه جديده, غزت العقول, و دفعت للانتساب ليها, و كانت عروض المسرح اتغيرت بعد فرقة جورج ابيض مع شركة ترقية التمثيل العربيه فرقة اولاد عكاشه اللى قرر المسئولين عنها هدم المسرح و تشييد مسرح جديد من راس مال الشركه و تم المشروع خلال سنوات 1919 - 1920 فى سياق ازدهار ثوره 1919. و عشان كده ما كانش من الغريب يفتتح المبنى الجديد من اول يناير 1927 بعرض اوبريت هدى, من تاليف عمر عارف و تلحين سيد درويش فنان الثوره, و بقى المسرح بالرغم من سقوط الملكيه و قيام ثورة يوليه, و اتولى الاشراف عليه احمد حمروش اللى نهض بيه نهضه عظيمه.